**KAUNO JUOZO GRUODŽIO KONSERVATORIJOS BAIGIAMŲJŲ MUZIKINIŲ EGZAMINŲ VERTINIMO INTELEKTINIŲ PASLAUGŲ TEIKIMO SUTARTIS**

2025 m. kovo 17 d. Nr..........

Kaunas

Kauno Juozo Gruodžio konservatorija (toliau – Paslaugos gavėjas), atstovaujama direktoriaus Kęstučio Bliujaus, veikiančio pagal nuostatus, ir KTU socialinių, humanitarinių mokslų ir menų fakulteto vadovas **Vytautas Kederys** (toliau – Paslaugos teikėjas), toliau kartu vadinamos šalimis, atskirai – šalimi, remdamiesi (-osi) 2025 m. sausio 22 dienos direktoriaus įsakymu Nr. MI-12, sudarė šią intelektinių paslaugų teikimo sutartį (toliau – sutartis).

**I. SUTARTIES OBJEKTAS**

1. 2025 metų Paslaugos gavėjo garso įrašymo technikos ir estrados ir džiazo specializacijos (garso režisūros) baigiamųjų muzikinių egzaminų (toliau - Egzamino) vertinimo paslaugos (toliau – vertinimo paslaugos). Teikiamų paslaugų apimtis nustatoma pagal Paslaugos gavėjo poreikį, atsižvelgiant į atitinkamos Egzamino grupės dalyvių skaičių.

**II. SUTARTIES KAINA IR ATSISKAITYMO SĄLYGOS**

2.1. Sutarties kaina yra 140 (vienas šimtas keturiasdešimt) eurų.

2.2. Sutarties kaina galioja visam sutarties galiojimo laikotarpiui ir yra nekeičiama.

2.3. Paslaugų teikėjui sumokama per 30 (trisdešimt) kalendorinių dienų nuo šio akto pasirašymo dienos, pervedant sutarties 2.1. punkte nurodytą sumą į šioje sutartyje nurodytą Paslaugos teikėjo sąskaitą banke.

**III. ŠALIŲ ĮSIPAREIGOJIMAI IR TEISĖS**

3. Paslaugos teikėjas įsipareigoja:

3.1. objektyviai ir nešališkai teikti egzamino nurodytos dalyvių grupės vertinimo intelektualiąsias paslaugas.

3.2. pasirašyti 2024 metų Egzamino dalyvių vertinimo protokolą (–us) taip informuojant Paslaugos gavėją apie dalyvių vertinimo rezultatus;

3.3. paslaugos teikimo terminas – 2025 m. kovo 17 d. ir 2025 m. gegužės 5 d.

4. Paslaugos gavėjas įsipareigoja:

4.1. raštu nurodyti Paslaugos teikėjui 2025 metų Egzamino dalyvių grupę, kurios dalyvių muzikinių programų atlikimą Paslaugos teikėjas turės vertinti (arba raštu supažindinti Paslaugos teikėją su nurodyta informacija);

4.2. sudaryti sąlygas objektyviam dalyvių vertinimui ir vertinimo protokolo pasirašymui;

4.3. sumokėti Paslaugos teikėjui už sutarties reikalavimus atitinkančias (tinkamai suteiktas) vertinimo intelektualines paslaugas per 30 kalendorinių dienų nuo Egzamino Paslaugos teikėjui priskirtosios grupės dalyvių vertinimo paslaugų sutartyje nurodytą kainą.

**IV. ŠALIŲ ATSAKOMYBĖ IR JOS APRIBOJIMAS**

5. Paslaugos teikėjas, atskleidęs konfidencialią informaciją Egzamino dalyvių vertinimą, kurią Paslaugos teikėjas gauna vykdydamas šią sutartį, atsako teisės aktų nustatyta tvarka ir atlygina Paslaugos gavėjui su šios informacijos atskleidimu susijusius nuostolius.

6. Pažeidęs šią sutartį Paslaugos teikėjas per 10 dienų po Paslaugos gavėjo pareikalavimo moka Paslaugos gavėjui 30 Eur dydžio baudą.

7. Paslaugos gavėjas moka Paslaugos teikėjui 0,02 procento sutarties kainos dydžio delspinigius už kiekvieną uždelstą atsiskaityti sutartyje numatytais terminais dieną.

8. Kilusius ginčus sutarties šalys sprendžia tarpusavio susitarimu, o nesusitarus per 2 mėnesius – Lietuvos Respublikos teisės aktų nustatyta tvarka Lietuvos Respublikos teismuose.

**V. SUTARTIES GALIOJIMAS IR NUTRAUKIMAS**

8. Ši sutartis įsigalioja nuo tos dienos, kai ją pasirašo abi sutarties šalys ir galioja iki visiško įsipareigojimų įvykdymo.

9. Sutartis gali būti nutraukta rašytiniu šalių susitarimu. Vienašališkai sutartis gali būti nutraukta Lietuvos Respublikos civilinio kodekso nurodytais atvejais.

**VI. KITOS SĄLYGOS**

10. Visa informacija, gauta prieš sudarant ar vykdant sutartį, išskyrus viešą informaciją, yra konfidenciali ir be kitos šalies sutikimo tretiesiems asmenims neatskleidžiama.

11. Sutarties šalys viena kitai visus pranešimus siunčia adresais, nurodytais sutartyje.

12. Sutarties sąlygos sutarties galiojimo laikotarpiu negali būti keičiamos.

13. Sutartis sudaryta dviem egzemplioriais, turinčiais vienodą teisinę galią, – po vieną abiem šalims.

**VII. ŠALIŲ REKVIZITAI IR PARAŠAI**

**Paslaugos gavėjas Paslaugos teikėjas**

Kauno J. Gruodžio konservatorija Vytautas Kederys

Kodas 290967950 a.k.

J.Gruodžio g. 6 Kaunas A.s.

Direktorius Kęstutis Bliujus Vytautas Kederys

A. V.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)